Կկվի կանչը

«Կկվի կանչը» (), Ջոան Ռոուլինգի կրիմինալ վեպը, որը լույս է տեսել 2013 թվականի ապրիլին՝ Ռոբերտ Գելբրեյտ կեղծանվամբ (): Ռոուլինգի հեղինակությունը բացվել է գրքի լույս տեսնելուց երեք ամիս անց՝ հուլիսի 14-ին։

Սյուժե 

Մասնավոր հետախույզ, պատերազմի վետերան Կորմորան Ստրայկը (), ցանկանում է բացահայտել մոդել Լուլա Լենդրիի () առեղծվածային մահը։ Բոլորը մտածում են, որ Լուլան իր կյանքին վերջ է տվել ինքնասպանությամբ, սակայն նրա եղբայրը կասկածում է դրանում և վարձում է Ստրայկին, որպեսզի իրավիճակը ամբողջովին պատկերացնի։ Սակայն Ստրայկը թերահավատորեն է մոտենում գործի։ Իմանալով Լուլայի ակնհայտ ինքնասպանության մասին, նա ի սկզբանե չի ցանկանում այդ գործի հետ կապված աշխատանք տանել։ Այնուամենայնիվ մասնավոր հետախուզությունը դա միակ հնարավորությունն է Ստրայկի համար ինչ-որ չափով ոտքի կանգնելու և գումար վաստակելու համար, և նա անցնում է գործի։ Այդ հարցում նրան գնում է քարտուղարուհի Ռոբին Էլակոտը ():

Հետախուզության ժամանակ Ստրայկը ծանոթանում է Լուլայի թիկնապահի, ընկերների, անձնական վարորդի և դիզայների հետ։ Կասկածյալներից յուրաքանչյուրը պատմում է իր պատմությունը և Ստրայկը սկսում է հասկանալ, որ Լուլայի մահի պատճառները այնքան միանշանակ չեն, ինչքանով որ ինքն էր պատկերացնում։ Հետապույզի մոտ յուրահատուկ հետաքրքրություն են առաջացնում Լուլայի հորեղբայր Տոնի Լենդրան, անտուն ընկերուհին՝ Ռոշելը և ընկերը՝ Էվան Դաֆֆիլդը (): Սակայն առավել շատ Ստրայկը հետաքրքրությունների տեղիք է ունենում, երբ որ լսում է Լուլայի հարևանուհու պատմությունը, ըստ որի Լուլան ոչ թե դիմել է ինքնասպանության այլ նրան բրդել է ինչ-որ տղամարդ։

Գրքի պատմություն

Մինչև հրապարակում 

Շատ տարիների ընթացքում Ջոան Ռոուլինգը խոսում է կրիմինալ վեպ գրելու իր ցանկության մասին։ 2007 թվականին էդինբուրգյան միջազգային գրքի փառատոնի ընթացքում գրող Իեն Ռենկինը «Sunday Times» ամսագրին պատմում է, որ իր կինը տեսել է Ռոուլինգին, սևագրության մեջ կրիմինալ վեպի «էսքիզները» տալիս։ Ավելի ուշ նա հայտարարում է, որ դա կատակ էր։ 2012 թվականի փետրվարին «Guardian» ամսագիրը տեղեկացնում է Ռոուլինգի մյուս գրքի լույս տեսնման մասին, որը ըստ նախնական տեղեկությունների պետք է պատկաներ դետեկտիվ ժանրին։

Հրապարակում 

Գրքի ձեռագիրը անան ուղարկվում էր տարբեր հրատարակչություններ, սակայն ամեն անգամ մերժում է ստանում։ Այսպես, Orion Publishing հրատարակչության տնօրեն Կեյտ Միլզը խոստվանում է, որ հրաժարվել էր հրատարակել գիրքը, քանի որ վեպը թվում էր նրան անշուք և չէր տպավորել, իսկ դետեկտիվների շուկան վերջին ժամանակներում «կուշտ էր»։ Գիրքը լույս է տեսնում 2013 թվականի ապրիլին Sphere Books հրատարակչությամբ։

Վաճառք և ռեակցիա 

Մինչև վեպի հրատարակումը հեղինակավոր «Publishers Weekly» ամսագիրն անվանել է այն աստղային նորամուտ, խոստանալով գրողին լավ ապագա։ «The Independent»-ը համեմատում է վեպն այնպիսի հայտնի գրողների աշխատանքների հետ, ինչպիսիք են Ֆիլլիս Դորոտի Ջեյմսը և Ռուտ Ռենդելը։

Amazon.com կայքի վաճառքների վարկնշային աղյուսակում վեպը գտնվում է 5076-րդ հորիզոնականում, սակայն, երբ որ այն հայտնի է դառնում Ռոուլինգ կեղծանվամբ, սկսում է բարձրանալ մինչև առաջին հորիզոնական։

Հրապարակումից երեք ամիս անց վաճառվում է ընդամենը 1500 գիրք (հրատարակիչների տվյալներով՝ բրիտանական գրախանութներում ընդամենը` 449), հեղինակի բացահայտման օրը վեպի վաճառքը մեկ օրվա ընթացքում աճում է 150 000 %-ով։

Goodreads կայքում վեպը ունի 4/5 վարկանիշը՝ համաձայն 150 000 գնահատականների և ավելին քան 17 000 տեսությունների։

Մրցանակներ և կոչում 
 «Los Angeles Times» թերթի մրցանակը «Լավագույն դետեկտիվ» ժանրում - 2013

Ծանոթագրություններ 

2013 գրքեր
Ջոան Ռոուլինգ
Հեռուստաշոուների հիմք ծառայած վեպեր
Անգլերեն գրքեր
Անգլերեն գրականություն